ग्रामीण 28 को करेंगे बिजली कंपनी का घेराव
बिजली बिल के नाम पर विद्युत वितरण कंपनी उपभोक्ताओं से खुली लूट कर रही है। सिंगल बत्ती कनेक्शन और घरेलू कनेक्शनधारियों को हजारों रुपए का बिल थमाया जा रहा है। क्षेत्रवासियों की आवाज शासन और प्रशासन तक पहुंचने के लिए 28 दिसंबर को जौलखेड़ा विद्युत वितरण केंद्र का घेराव कर प्रदर्शन किया जाएगा।
यह बात गुरुवार को पूर्व विधायक डॉ. सुनीलम ने जौलखेड़ा में खेती बचाओ, संविधान बचाओ यात्रा के दौरान कही। घाट पिपरिया के बाद जौलखेड़ा, एनस सहित अन्य गांवों ने इस प्रकार की समस्या बताई है। फूलवंती पति देवीप्रसाद को सिंगल बत्ती कनेक्शन का बिल 16 हजार रुपए दिया है। एनस के अजाबराव को 10 हजार, साहेबलाल को 10 हजार 547, गुड्डू सूरत को 11 हजार रुपए का बिजली बिल थमाया है।
hin_Deva hin_Deva hin_Deva